armvectores/hy_wikipedia_2023 huggingface dataset:
Ջինիֆեր Գուդվին

Ջինիֆեր Միշել Գուդվին (անգլ.՝ Ginnifer Michelle Goodwin, մայիսի 22, 1978(1978-05-22), Մեմֆիս, Թենեսի), ամերիկացի դերասանուհի։ Հայտնի է «Վարձով ամուսին» և «Մոնա Լիզայի ժպիտը» ֆիլմերում խաղացած դերերով։ «Մի անգամ հեքիաթում» ֆենտեզի հեռուստասերիալում մարմնավորել է Սպիտակաձյունիկին։


== Կենսագրություն ==
Ջինիֆեր Գուդվինը ծնվել է 1978 թվականի մայիսի 22-ին Թենեսի նահանգի Մեմֆիս քաղաքում՝ երաժիշտ և ձայնագրման ստուդիայի սեփականատեր Թիմ Գուդվինի և նրա կնոջ՝ FedEx ընկերության աշխատակից Լինդայի ընտանիքում։ Նրա կրտսեր քույրը՝ Մելիսան, աշխատում է տիկնիկային մուլտիպլիկատոր և մտնում է «Ռոբոցիպ» սերիալի նկարահանող խմբի մեջ։ Գուդվինը իր անունը փոխել է Ջենիֆերից Ջինիֆեր, քանի որ նա և նրա մերձավորներն այն արտաբերում էին իրենց տեղական բարբառով։
Պատանեկության տարիներին Մեմֆիսի հրեական համայնքային կենտրոնում մասնակցել է «Սինագոգի երիտասարդության հյուսիսամերիկյան ֆեդերացիա» և «Բ'նայ Բ'րիթ երիտասարդական կազմակերպություն» հրեական կրոնական շարժումներին։ Անցել է Բաթ Միցվա։
Հինգերորդ դասարանից տարվելով թատրոնով՝ երազում էր դերասանուհի դառնալ։ Դպրոցն ավարտելուց հետո ընդունվել Է Բոստոնի համալսարան և 2001 թվականին ավարտել է այն գերազանց՝ ստանալով արվեստի բակալավրի աստիճան։ Ուսումը շարունակել է Անգլիայում՝ Շեքսպիրյան համալսարանում և Դրամատիկական արվեստի թագավորական ակադեմիայի կողմից ստացել է վկայական։ Անգլիայում սովորելու տարիներին մասնակցել է թատերական բեմադրությունների և խաղացել Ժաննա դ'Արկի, «Համլետ» ողբերգությունում Օֆելիայի, «Վենետիկի վաճառականը» կատակերգությունում՝ Ջեսիկայի դերերը։
Վերադառնալով Ամերիկա՝ որոշ ժամանակ խաղացել է Բոստոնի Հանթինգթոնի թատրոնի բեմում, այնուհետև տեղափոխվել Նյու Յորք։ 2001 թվականին նկարահանվել է «Օրենք և կարգ» հեռուստասերիալի էպիզոդներից մեկում և «Էդ» կատակերգական սերիալում ստացել է երկրորդ պլանի դեր։ 2003 թվականին «Մոնա Լիզայի ժպիտը» ֆիլմում խաղացած փոքր դերով կայացել է դերասանուհու կինոառաջնաելույթը։ 2005 թվականին «Անցնել սահմանը» ֆիլմում կատարել է Վիվիան Լիբերտոյի՝ երաժիշտ Ջոնի Քեշի առաջին կնոջ դերը։
2006 թվականից «Մեծ սեր» դրամատիկական սերիալում, որը պատմում է պոլիգամիա կիրառող մորմոնների ընտանիքի մասին, խաղացել է գլխավոր դերերից մեկը։ 2009 թվականին կատարել է մեծ առևտրային հաջողություններ ունեցած «Խոստանալ, չի նշանակում ամուսնանալ» ռոմանտիկ կատակերգության գլխավոր դերերից մեկը։
2016 թվականին «Կենդանապոլիս» անիմացիոն ֆիլմում հնչյունավորել Է գլխավոր հերոսուհու՝ Ջուդի Հոփսի դերը։ 
2019 թվականին Լյուսի Լյուի և Քիրբի Հաուել-Բապտիստեի հետ խաղացել է «Ինչու են կանայք սպանում» սերիալում։


== Անձնական կյանք ==
2014 թվականի ապրիլի 12-ից Ջինիֆերն ամուսնացած է «Մի անգամ հեքիաթում» սերիալի իր խաղընկերոջ՝ Ջոշուա Դալլասի հետ, որին հանդիպել է իրենց հարսանիքից երկու տարի առաջ։ Զույգը ունի երկու որդի՝ Օլիվեր Ֆինլի Դալլասը և Հյուգո Ուիլսոն Դալլասը։


== Ֆիլմագրություն ==


== Ծանոթագրություններ ==
Գերախ (Վերին Ֆրանկոնիա)

Գերախ (գերմ.՝ Gerach), կոմունա Գերմանիայի Բավարիա երկրամասում։
Ենթարկվում է Վերին Ֆրանկոնիա շրջանին։ Գտնվում է Բամբերգ շրջանի կազմում։ Բնակչությունը կազմում է 968 մարդ (ըստ 2010 թվականի դեկտեմբերի 31-ի)։ Տարածքը կազմում է 7,78 կմ²։ Պաշտոնական կոդ՝ 09 4 71 133։


== Ծանոթագրություններ ==


== Արտաքին հղումներ ==
Պաշտոնական էջ Archived 2007-07-09 at the Wayback Machine.
Սպանություն գոլֆի դաշտում

Սպանություն գոլֆի դաշտում, Ագաթա Քրիստիի դետեկտիվ երրորդ վեպը՝ գրված 1923 թվականին։ Առաջին անգամ հրատարակվել է ԱՄՆ-ում «Dodd, Mead and Company» հրատարակչության կողմից և նույն թվականին էլ Բրիտանիայում «The Bodley Head» հրատարակչության կողմից։ Հայաստանում առաջին անգամ հրատարակվել է 1990 թվականին։ Վեպը Էրքյուլ Պուարոյի շարքից է՝ կապիտան Հասթինգսի մասնակցությամբ։


== Բովանդակությունը ==
Վեպը սկսվում է նրանով, որ Փարիզ-Կալե գնացքում Հասթինգսը ծանոթանում է մի երիտասարդ կնոջ հետ, որին անհույս սիրահարվում է։ Նրա անունը Դալսի Դյուվին է (մականունը՝ Սինդերելա)։ Իր «Ժենեվյեվա» առանձնատանը սպանվում է օլիգարխ Պոլ Ռենոն, որը լինում էր լատինամերիկյան երկու պետություններում՝ Չիլի և Արգենտինա։ Մահվանից մեկ օր առաջ նա նամակ էր ուղարկել լեգենդար հետախույզ Էրքյուլ Պուարոյին՝ խնդրելով, որ նա այցելի իր առանձնատուն։ Պուարոն չի հասցնում. գիշերը պարոն Ռենոյի և նրա կնոջ վրա հարձակվում են երկու անծանոթներ։ Տիկին Ռենոյին կապում են, իսկ ամուսնուն՝ տանում։ Ավելի ուշ նրա դին գտնում են գոլֆի դեռ անավարտ խաղադաշտում։ Պուարոն պարզում է, որ մահվանից երկու շաբաթ առաջ Ռենոն փոխել է կտակը։ Նոր կտակի համաձայն՝ նա իր ամբողջ ունեցվածքը ժառանգություն է թողել կնոջը և գործնականում ոչինչ չի թողել իր որդուն։
Սպանության տեղում հայտնաբերվում է սպանվածի ժամացույցը, որը, չնայած ջարդված լինելուն, շարունակում էր աշխատել և առաջ էր ընկել ուղիղ երկու ժամով։ Պուարոյի գլխում շատ հարցեր են ծագում. մասնավորապես նրան զարմացնում է այն, որ ծառայողները ոչինչ չեն լսել, որ մարմինը թողել են այնտեղ, որտեղից շատ հեշտ է գտնել, և ժամացույցն էլ առաջ է ընկել։


== Մեջբերումներ ==


== Կերպարները ==
Էրքյուլ Պուարո
Արթուր Հասթինգս


=== «Ժնևիև» առանձնատան բնակիչները ===
Պոլ Ռենո - առանձնատան տերը
Էլոիզա Ռենո - նրա կինը
Ժակ Ռենո - նրանց որդին
Ֆրանսուազ Արիշա - ծառան
Լեոնի Օլարդ - երիտասարդ սպասուհի
Դենիզ Օլարդ- նրա քույրը, նույնպես սպասուհի
Գաբրիել Սթոնոր - Ռենոյի քարտուղարը


=== «Մարգրետ» առանձնատան բնակիչները ===
Տիկին Դոբրեյլ - Պոլի հարևանուհին
Մարթա Դոբրեյլ - նրա դուստրը


=== Այլ կերպարներ ===
Լյուսյեն Բո - ոստիկանության կոմիսար
Պարոն Օտե - մագիստրատի հետախույզ
Պարոն Ժիրո - ոստիկան
Բժիշկ Դյուրան - տեղի բժիշկ
Բելլա Դյուվին - դերասանուհի, Ժակ Ռենոյի հարսնացուն
Դալսի Դյուվին - նրա քույրը, Հասթինգսի ապագա կինը
Մետր Գրոսյե - Ռենոյի փաստաբանը
Ջեփ - Սքոթլանդ Յարդի քննիչ


== Էկրանավորում ==
Վեպն ընկած է բրիտանական «Պուարո» հեռուստասերիալի 6-րդ եթերաշրջանի եզրափակիչ 3-րդ դրվագի հիմքում։ Էրքյուլ Պուարոյի դերը կատարում է Դևիդ Սուշեն։ Ֆիլմի սյուժեն տարբերվում է վեպից, մասնավորապես.

Պուարոն ու Հասթինգսը հանգստանում են Ֆրանսիայում, ոչ թե գնում են այնտեղ Ռենոյի հրավերով։
Ռենոն այն հյուրանոցի տերն է, որտեղ տեղավորվել են Պուարոն ու Հասթինգսը։
Ռենոյի տանը կա միայն մեկ ծառա՝ Լեոնին։
Բելլան՝ Ռենո կրտսերի հարսնացուն, նրան թողնում է՝ հանուն Հասթինգսի։
Վեպի շատ տեսարաններ հանված են։


== Ծանոթագրություններ ==
Երիտասարդները

«Երիտասարդները» (ռուս.՝ «Молодые»), խորհրդային գեղարվեստական ֆիլմ, որը նկարահանել է ռեժիսոր Նիկոլայ Մոսկալենկոն Ալեքսանդր Անդրեևի «Դատեք մեզ, մարդիկ» (ռուս.՝ «Рассудите нас, люди») վեպի հիման վրա։


== Սյուժե ==
Եվգենիան շրջապատված է ծնողական ուշադրությամբ և խնամքով, և, հետևաբար, սոցիալապես այնքան էլ ինքնուրույն չէ։ Նա հանդիպել և սիրել է իր հերոս Ալեքսեյ Նիկոլաևին, որը սովորական պարզ շինարար-բրիգադիր է։ Ծանոթությանը հաջորդում է դժվարին համատեղ կյանքը հանրակացարանում իր բոլոր ուրախություններով ու սովորական մահկանացուներին հատուկ դժվարություններով։ Մի ժամանակ նույնիսկ Եվգենիային թվում է, թե նա չի ցանկանա և չի կարողանա ապրել սիրելիի կողքին։ Հաջորդ բնակելի տան կառուցումից հետո Ալեքսեյը կոշտ որոշում է կայացնում։ Նա անմիջապես ուսանողական շինջոկատի և Մոսկվայից հավատարիմ ընկերների հետ անմիջապես մեկնում է Տյումեն երկար ժամանակով։ Եվգենյան չի կարողանում Ալեքսեյին ազատ կյանք տալ առանց իրեն և նրա հետ գնում է տագնապալի անհայտություն` իր երջանկությանն ընդառաջ։


== Դերերում ==
Եվգենի Կինդինով – Ալեքսեյ Նիկոլաև
Լյուբով Նեֆեդովա – Ժենյա (դերը հնչյունավորել է Գալինա Պոլսկին)
Ժաննա Գորոշչենյա – Անյա
Ալլա Լարիոնովա – Եկատերինա Պետրովնա, Ժենյայի մայրը
Նելլի Պշեննայա – Լենա, Ժենյայի ընկերուհին
Նոնա Մորդյուկովա – Դարյա Վասիլևնա, հանրակացարանի պարետ
Տատյանա Պելտցեր – դայակ Նյուշա
Արմեն Ջիգարխանյան – Պյոտր, աշխղեկ
Միխայիլ Կոկշենով – Տրիֆոն Բուդորագին
Վլադիմիր Տիխոնով – Վադիմ
Վյաչեսլավ Նեվիննի – Սեմյոն Նիկոլաև
Գերման Կոզլով – Իլյա
Նիկոլայ Սերգիենկո – Սերյոգա «Մայկոպից»
Ալեքսեյ Գլազիրին – Ժենյայի հայրը
Գալինա Կրավչենկո
Ալեքսանդր Խանով
Յուրի Բլաշչուկ - Արկադի
Վերա Ենյուտինա
Յուրի Կատին – Յարցև
Լեոնիդ Կուրավլյով – ապագա բնակիչ 
Ալեքսեյ Պանկին
Իվան Սավկին – Իվան
Վալենտինա Ուշակովա – Իվանովի կինը
Լարիսա Սոբոլևսկայա – Լիզա
Մ. Պոգորելովա
Ե. Շապոշնիչենկո


== Նկարահանող խումբ ==
Սցենարի հեղինակ՝ Ալեքսանդր Չերվինսկի
Ռեժիսոր` Նիկոլայ Մոսկալենկո
Օպերատոր` Նիկոլայ Օլոնովսկի
Նկարիչ` Նատալյա Մեշկովա
Կոմպոզիտոր՝ Մարկ Ֆրադկին
Երգի տեքստի հեղինակ` Եվգենի Դոլմատովսկի


== Տեխնիկական տվյալներ ==
Գունավոր, լայնաֆորմատ, վեցալիք ստերեո։


== Մրցանակներ ==
1972 — Առաջին մրցանակ («Երիտասարդական մրցանակ») Կարլովի Վարիում սոցիալիստական երկրների ժամանակակից արվեստի փառատոնում։


== Ծանոթագրություններ ==
Մեծ Ուսպես

Մեծ Ուսպես (ռուս.՝ Большая Успесь), գետ Ռուսաստանում, հոսում է Կեմերովոյի մարզում և Նովոսիբիրսկի մարզում։ Գետաբերանը տեղակայված է Լոսոսինկա գետի ձախ ափին՝ 44 կմ հեռավորության վրա։ Գետի երկարությունը 20 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Ինիա գետ, գետի ենթաավազանը՝ Վերին Օբից մինչև Տոմ։ Գետի ավազանը՝ Վերին Օբից մինչև Իրտիշ թափվելը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010200612115200006230
Հիդրոլոգիական ուսումնասիրությունների կոդը - 115200623
Ավազանի կոդը - 13.01.02.006
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տեհտվեռե (Էստոնիայի շրջան)

Անվան այլ կիրառումների համար տե՛ս՝ Տեհտվեռե (այլ կիրառումներ)Տեհտվեռե շրջան (էստ․՝ Tähtvere vald), շրջան Էստոնիայի Տարտումաա նահանգում։ Շրջանի կենտրոնն է Իլմացալու գյուղական ավանը։


== Բնակչություն ==
2009 թվականի տվյալներով շրջանում բնակվում էին 2690 մարդ։ Բնակչության խտությունը շրջանում կազմում էր 23,43 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը Archived 2018-02-26 at the Wayback Machine. (էստոներեն)
Իջվածքներ

Իջվածքներ, Երկրի մակերևույթի պարփակված կամ համարյա պարփակված ցածրադիր վայրեր։ Տրամագծային չափերը հասնում են տասնյակ և հարյուրավոր (հազվադեպ՝ հազարավոր) կիլոետրերի։ Մեծ մասամբ ունեն տեկտոնական ծագում (օրինակ, Թարիմի իջվածք, Սարիղամիշի իջվածք)։ Իջվածքները կարող են լինել նաև օվկիանոսի հատակին։ 
Սույն եզրը երբեմն օգտագործվում է որպես գոգավորության և դեպրեսիայի հոմանիշ։
Վարձակալություն սպորտում

Վարձակալություն սպորտում՝ գործարք, որը  իրականացվում է ինչպես հատուկ խաղացողների առք ու վաճառքի համար հատկացված ժամանակահատվածում (տրանսֆերային պատուհան), այնպես էլ դրանից դուրս, պայմանների համաձայն, ըստ որի մարզական ակումբը  ժամանակավորապես մարզիկին թույլ է տալիս հանդես գալ այլ ակումբում՝ վարձակալության իրավունքով։ Գործարքը կնքվում է նախապես սահմանված ժամկետում, ակումբ-վարձատուին համապատասխան փոխհատուցմամբ (դրամական կամ այլ)։ Վարձակալական գործարքները կարող են կնքվել տարբեր ժամկետներում  առանձին խաղից մինչև մի քանի տարի։ Աշխատավարձի վճարումը մարզիկի դեպքում վարձակալության պայմանագրով, կախված է պայմանագրի առանձնահատկություններից, կարող է վճարվել ինչպես ակումբի վարձակալի այնպես էլ ակումբի կողմից, որը  ֆուտբոլիստին վարձակալության է վերցնում։


== Վարձակալության հիմնական պատճառներ ==
Խաղային պրակտիկայի դեֆիցիտ։ Թիմային մարզաձևերում, երբեմն ստեղծվում է մի իրավիճակ, երբ խաղացողը ինչ-ինչ պատճառներով չի անցնում ակումբի հիմնական կազմի մեջ, ավելի հաճախ  երիտասարդ ֆուտբոլիստները, սեփական սաները։ Խաղային պրակտիկա ստանալու համար ֆուտբոլիստները, ովքեր չեն անցել հիմնական կազմ  տրվում են վարձակալության ցածր դիվիզիոն, որտեղ նրանք առաջընթացի հնարավորություն են ստանում։
Բյուջեի դեֆիցիտ։ Երբ փոխվում է թիմի մարզչական շտաբը երբեմն ստեղծվում է մի իրավիճակ, որի դեպքում այս կամ այն խաղացողը չի տեղավորվում նոր մասնագետի խաղային սխեմայում և կորցնում է իր տեղը մեկնարկային կազմում, որը սակայն ակումբից չի հանում  աշխատավարձի վճարման պարտավորությունը։ Նման դեպքերում, միջոցների խնայման նպատակով,  խաղացողը տրվում է վարձով մեկ այլ ակումբին, որը տեսնում է նրան իր խաղային սխեմայում և պատրաստ է վարձատրել նրա  աշխատանքը։
Ցանկությունը դիտելու մարզիկին ակտիվ մարզումների և մրցումների պայմաններում։ Նման դեպքերում, որպես կանոն, կնքվում է վարձակալության պայմանագիր հետագա հետգնման իրավունքով։ Ակումբը ցանկանում է նվազեցնել սխալների ռիսկերը, մարզիկի նկատմամբ իրավունքը ձեռք է բերում  ոչ միանգամից, այլ կնքում է պայմանագիր, ըստ որի հնարավորություն ունի գործում ծանոթանալու խաղացողի հնարավորություններին, որից հետո արդեն որոշում ընդունել։


== Գնագոյացում վարձակալության շուկայում ==
Վարձակալության շուկայի վրա ազդում են մի շարք գործոններ, որոնցից կարելի է առանձնացնել.

պահանջները, որոնք ներկայացվում են  դաշնության կողմից  համապատասխան մարզաձևին,  ակումբային թիմերի կազմի համալրման ընթացքում, մրցումների անցկացման ժամանակահատվածում։ Եթե պահանջները խիստ են,  վարձակալության գինը բարձր չէ, եթե ավելի մեղմ են և խաղացողը իրավունք ունի  ելույթ ունենալ նոր ակումբի համար, սեզոնի ընթացքում  և այլ մեղմացնող հանգամանքներ, ապա գինը ավելի բարձր է։
պահանջներ, որոնք ներկայացվում են ակումբի կողմից վարձատուներին աշխատանքի պայմաններին ընդունող ակումբում։ Ակումբը, որը  խաղացողի վարձակալության է տալիս, երբեմն   վարձակալության պայմանագրի մեջ գրանցում է պայմաններ։ Պայմանագրում կարող է լինել գրանցված է կետ, որի համաձայն խաղացողը չի կարող  խաղալ այն ակումբի դեմ,  որը նրան վարձակալության է տվել։
պահանջներ, որոնք ներկայացվում են մարզիկներին աշխատանքի պայմաններին ընդունող ակումբում։ Մարզիկների անցումը հեղինակավոր թիմերից քիչ հեղինակավորների  ֆուտբոլիստները կարող են խնդրել  նոր թիմում աշխատավարձի մակարդակի բարձրացում։


== Ծանոթագրություններ ==


== Արտաքին հղումներ ==
Football Transfers Explained
Բարասոայն

Բարասոայն (իսպ.՝ Barásoain), քաղաք և մունիցիպալիտետ Իսպանիայում, մտնում է Նավառա նահանգի մեջ։ Մունիցիպալիտետը գտնվում է Տաֆալյա շրջանում։ Տարածքը՝ 14,05 կմ² ։ Բնակաչությունը 656 մարդ (2006 թվականի տվյալներով)։ Քաղաքը պրովինցիայի կենտրոնից հեռու է 25 կմ։


== Ժողովրդագրություն ==


== Արտաքին հղումներ ==
Պաջտոնական էջ
Ayuntamiento de Barásoain
Asociación para el Desarrollo de la Valdorba
Predicción meteorológica a 7 días Archived 2005-02-10 at the Wayback Machine.
Información climatológica de Barásoain
Barásoain
Աղդաշ (լեռնագագաթ, Սյունիքի լեռնաշղթա)

Անվան այլ կիրառումների համար տե՛ս՝ Աղդաշ (այլ կիրառումներ)Աղդաշ, լեռնագագաթ Զանգեզուրի լեռնաշղթայի միջին մասում։


== Ծանոթագրություններ ==
6-րդ բանակ (Իտալիա)

6-րդ բանակ (իտալերեն՝ 6 Armata), իտալական բանակի ենթակառուցվածք, որը մասնակցություն է ունեցել Երկրորդ համաշխարհային պատերազմին։ Բանակը մասնակցել է Սիցիլիայում տեղի ունեցող ռազմական գործողություններին։


== Մարտական ճանապարհ ==
3-րդ բանակի փոխարեն Ապենինյան թերակղզին, Սիցիլիան և Սարդինիան պաշտպանելու համար, 1941 թվականի փետրվարի 15-ին ձևավորվեց իտալիական 6-րդ բանակը։ Բանակի ձևավորումից հետո նրանք Իտալիայի հարավում դիրքեր գրավեցին՝ Սիցիլիան և Կալաբրիան պաշտպանելու համար։ Սիցիլիայում պաշտպանների հարձակումից հետո՝ 6-րդ բանակը շատ մեծ կորուստներ կրեց և բանակը ստիպված էր էվակուացվել դեպի Հարավային Իտալիա։ Իտալիայի անձնատուր լինելուց հետո՝ 1943 թվականի սեպտեմբերի 8-ին, բանակը դադարեց գոյություն ունենալ, իսկ բանակի զինվորների մի մասը գերի ընկան գերմանացիների մոտ։


=== Բանակի կառուցվածք ===
1943 թվականի հուլիս՝ սիցիլիական ռազմագործողություն

12-րդ ջոկատ
16-րդ ջոկատ
14-րդ տանկային ջոկատ
Ծովային կայազոր


== Բանակի հրամանատարներ ==
գեներալ Էզիո Ռոսի (1941—1943)
գեներալ Մարիո Ռոատա (1943)
գեներալ Ալֆրեդո Գուցոնի (1943)


== Գրականություն ==
W. Victor Madeja — Italian Army Order of Battle: 1940—1944 — Between Fascism and Monarchy
John Joseph Timothy Sweet — Iron Arm: The Mechanization of Mussolini’s Army, 1920—1940
Մարսիկովետերե

Մարսիկովետերե (իտալերեն՝ Marsicovetere), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 5253 մարդ (2008 թվական), բնակչության խտությունը կազմում է 128 մարդ/կմ²։ Զբաղեցնում է 38 կմ² տարածք։ Փոստային ինդեքսն է՝ 85050։ Հեռախոսային կոդը՝ 0975։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 0975 69033
Էլեկտրոնային փոստ՝ urponline@comune.marsicovetere.pz.it
Պաշտոնական կայք՝ http://www.comune.marsicovetere.pz.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Վիլվա (գյուղ, Դոբրյանսկի շրջան)

Վիլվա (ռուս.՝ Вильва), գյուղ Ռուսաստանի Պերմի երկրամասի Դոբրյանսկի շրջանի կազմում։
Բնակչությունը վերջին գրանցված տվյալներով կազմում էր 1500 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պատարայի պատմության և մշակույթի անշարժ հուշարձանների ցանկ (Ասկերանի շրջան)

Այս հոդվածը ներկայացնում է Արցախի Հանրապետության Ասկերանի շրջանի Պատարա գյուղի պատմության և մշակույթի հուշարձանների ցանկը։ Ցանկում ներառված է ընդամենը 159 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Վերին Միգլաս

Վերին Միգլաս (ռուս.՝ Верхний Миглас), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Верхний Мигласայմուգա գետի աջ ափին՝ 52 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300412103000034093
Հիդրոլոգիական ուսումնասիրությունների կոդը - 103003409
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռանդա

Ռանդա, փայտանյութը ձեռքով ռանդելու գործիք։ Բաղկացած է փայտե կամ մետաղե ագուցարանից, կտրիչից և սեղմիչ սեպից։ Ըստ ռանդման տեսակի (հարթ, պրոֆիլային), ագուցարանի չափերի և կտրիչի նստեցման անկյան տարբերում են հետևյալ ռանդաները․ զոլաղ (կտրիչի կլորացված սայրով)՝ կոպիտ ռանդման համար, միակի ու երկակի ռանդաներ, քառաձեռք ռանդա (երկարացված, երկու բռնակով)՝ մաքուր ռանդման համար, ֆուգան և կիսաֆուգան մաքուր ռանդման, մեծ հարթությունների ճշգրիտ ռանդման և դետալների հարմարադրման համար, հղկա ռանդա՝ նուրբ տաշեղահանման համար, քերծառանդա սոսնձվող դետալների մակերևույթներին փոքրիկ ակոսներ փորելու համարք, և զրահառանդա՝ գրկանների (լուսամուտաի կամ դռան) վրա ակոս փորելու համար, փորոքահան ռանդա՝ գրկանների մաքրման համար։
Առուվելյա (գյուղ, Մայդլա շրջան)

Անվան այլ կիրառումների համար տե՛ս՝ ԱռուվելյաԱռուվելյա (էստ․՝ Aruvälja), գյուղ Էստոնիայի Իդա-Վիրումաա նահանգի Մայդլա շրջանում։
2011 թվականի տվյալներով գյուղում բնակվում էր 22 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Էրզրում (այլ կիրառումներ)

Էրզրում բառը կարող է ունենալ հետևյալ կիրառումները.

Էրզրում քաղաք - Կարին (Էրզրում) քաղաքը Թուրքիայում
Էրզրումի մարզ - ժամանակակից Թուրքիայի մարզից (իլերից) մեկը
Էրզրումի վիլայեթ - Օսմանյան կայսրության հայկական յոթ վիլայեթներից մեկը (Արևմտյան Հայաստանում)
Էրզրումի գավառ - վարչական միավոր (կազա) Օսմանյան կայսրության Էրզրումի վիլայեթում
Էրզրումի դաշտ - դաշտավայր Բարձր Հայքում. տես՝ Կարնո դաշտ
Էրզրումի գործողություն 1916 - ռազմական օպերացիա Կովկասյան ռազմաճակատում (1916)
Դամասո Ալոնսո

Դամասո Ալոնսո (իսպ.՝ Dámaso Alonso y Fernández de las Redondas, հոկտեմբերի 22, 1899(1899-10-22)[…], Մադրիդ, Իսպանիա - հունվարի 25, 1990(1990-01-25), Մադրիդ, Իսպանիա), իսպանացի բանաստեղծ, բանասեր, «27 թվի սերունդ»-ի հիմնադիրներից։


== Կենսագրություն ==
Մեծացել է Աստուրիայում։ Սովորել է Մադրիդի Էլ Ռեկուերդո ճիզվիտական ուսումնարանում։ Ավարտել է Մադրիդի համալսարանը (իրավաբանական և փիլիսոփայության ու գրականության ֆակուլտետները), ընդունվել պատմական հետազոտությունների կենտրոն, որը գլխավորում էր իսպանական մշակույթի և բանագիտության պատմաբան Ռամոն Մենենդեսը։ Ուսանողության տարիներին ընկերանում է Ֆեդերիկո Գարսիա Լորկայի, Լուիս Բունյուելի, Սալվադոր Դալիի, Վիսենտե Ալեյսանդրեի հետ։ Աշխատակցել է Խոսե Օրտեգա ի Գասետի «Revista de Occidente» ամսագրին, ուսումնասիրում է Լուիս դե Գոնգորայի ստեղծագործությունները, գիտական հրատարակության է պատրաստում Գոնգորայի «Մենության պոեմը» (1927), ակտիվորեն մասնակցում բանաստեղծի 300-ամյա տարելիցի միջոցառումներին։ Հետագայում էլի շարունակում է Գոնգորայի ուսումնասիրությունը, ինչպես նաև ընդարձակում է իր ուսումնասիրության շրջանակը և զբաղվում իսպանական գրականության ոսկե դարով (Գարսիլասո դե լա Վեգա, Լոպե դե Վեգա, Ֆրանսիսկո դե Քվեդո և այլք), իսպանական միստիկներով (Լուիս դե Լեոն, Սան-Խուան դե լա Կրուս)՝ կատարելով քնարերգության ոճաբանական վերլուծություններ։ Դասավանդել է Օքսֆորդում, Վալենսիայի և Մադրիդի համալսարաններում։
Մադրիդյան «Գրեդոս» հրատարակչությունում հիմնադրել է «Biblioteca Románica Hispánica» մատենաշարը,  եղել է «Revista de Filología Española» ամսագրի խմբագիրը։ Նրա մահից հետո նրա հսկայական գրադարանը անցել է Իսպանական լեզվի թագավորական ակադեմիային։


== Ստեղծագործություն ==


=== Պոեզիա ===
Poemas puros. Poemillas de la ciudad (1921)
El viento y el verso (1925)
Hijos de la ira. Diario íntimo (1944, второе расширенное издание — 1946)
Oscura noticia (1944)
Hombre y Dios (1955)
Tres sonetos sobre la lengua castellana (1958)
Poemas escogidos (1969)
Gozos de la vista. Poemas puros. Poemillas de la ciudad. Otros poemas (1981)
Antología de nuestro monstruoso mundo. Duda y amor sobre el Ser Supremo (1985)
Álbum. Versos de juventud (1993)
Verso y prosa literaria (1993)


=== Բանասիրություն ===
La lengua poética de Góngora (1935)
La Poesía de San Juan de la Cruz (1942).
Poesía española: Ensayo de métodos y límites estilísticos (1950)
Poetas españoles contemporáneos (1952)
Estudios y ensayos gongorinos (1955)
De los siglos oscuros al de Oro (1958)
Góngora y el Polifemo (1960)
En torno a Lope (1972)


== Ծանոթագրություններ ==
Ժաբիցի

Ժաբիցի (ռուս.՝ Жабицы), գյուղ Ռուսաստանի, Նովգորոդի մարզի Նովոգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կիրան և Մանի անունով շունը

Կիրան և Մանի անունով շունը (գերմ.՝ Kira Ein Hund Namens Money), գերմանացի գրող, գործարար և ֆինանսական խորհրդատու Բոդո Շեֆերի գիրքը մանուկների համար, որում բացահայտվում են փողի գաղտնիքները։ Գիրքը գրված է մանկական արկածային պատմության ձևով։ Թարգմանվել է աշխարհի բազմաթիվ լեզուներով, հրատարակվել ավելի քան երեք միլիոն օրինակով։ Ասիայում գրքի հիման վրա բեմադրվել է մակական մյուզիքլ, ինչպես նաև ստեղծվել է կոմիքսների շարք, որը մեծ հաջողություն է ունեցել։


== Բովանդակություն ==
Մի անգամ Կիրան փողոցում գտնում է փոքրիկ լաբրադորի և նրան տանում տուն։ Պարզվում է, որ շունը կարողանում է խոսել և ֆինանսական հանճար է։ Իր նոր  ընկերոջից, որն ստանում է Մանի անունը, Կիրան իմանում է, թե ինչպես պետք է ճիշտ վարվել փողի հետ և բազմապատկել այն։ Աստիճանաբար գրքի հերոսները, իսկ նրանց հետ նաև ընթերցողներն սկսում են հասկանալ, թե ինչ պետք է փոխեն իրենց կյանքում, որ երազանը դառնա իրականություն։


== Գործող անձինք ==
Կիրա, 12-ամյա աղջիկ, որը տուն է տանում վիրավոր շանն ու նրան կոչում Մանի,
Մանի, խոսող շուն, «ֆինանսական հանճար»,
Մարսել, Կիրայի զարմիկը,
Մոնիկա, Կիրայի լավագույն ընկերուհին,
Կիրայի ծնողները, որոնք անընդհատ վիճում են փողի չբավականացնելու պատճառով,
Հենինքեմփների ընտանիք, որտեղ Կիրան ստանում է Նապոլեոն շանը հսկելու աշխատանք,
Պարոն Գոլդստեն, Մանի շան նախկին տերը, որը նրան կորցրել է վթարի ժամանակ, շատ ունևոր մարդ,
Միսիս Թրամփ, ծեր հարուստ կին, մի քիչ տարօրինակ, բայց բարի։


== Ծանոթագրություններ ==


== Արտաքին հղումներ ==
Փոքրիկ կապիտալիստներ, «Focus» օնլայն ամսագիր (գերմաներեն)
«Մանի անունով շունը» The Rights Company - 9 Bestselling Authors (անգլերեն)
Մարդու լավագույն ընկերը ցույց է տալիս ճանապարհը դեպի հարստություն – Bangkok Post (անգլերեն)
Կուլիկորո

Կուլիկորո (ֆր.՝ Koulikoro), քաղաք Մալիի հարավ-արևմտյան մասում։ Մարզի և համանուն շրջանի վարչական կենտրոնն է։ Կոմունայի բնակչությունը կազմում է 43174 մարդ (2009 թ. հաշվարկով)։ 


== Աշխարհագրություն ==
Քաղաքը գտնվում է երկրի մայրաքաղաք Բամակոյից 55 կմ հյուսիս-արևելք։ Կուլիկորոն գտնվում է անապատային սարահարթում, Արևմտյան Աֆրիկայի ամենամեծ գետի՝ Նիգերի ափին։ Բարձրությունը ծովի մակարդակից տատանվում է 250 մ-ից մինչև 600 մ։
Կուլիկորոն Դակար-Նիգեր երկաթուղու վերջնակետն է, որի շինարարությունը ավարտվել է 1904 թվականին։ Օգոստոսից նոյեմբեր ընկած ժամանակահատվածում, անձրևների սեզոնի վերջում, ապրանքները տեղափոխվում են Նիգեր գետով դեպի Սեգու, Մոպտի, Տոմբուկտու և Գաո։


== Բնակչություն ==
Քաղաքի բնակչությունը 2012 թվականի դրությամբ կազմում էր 28 810 մարդ, 1998 թվականի մարդահամարի տվյալներով այն կազմել է 22673 մարդ։ 2009 թվականի հաշվարկներով Կուլիկորո կոմունայի բնակչությունը կազմում է ավելի քան 43 հազար մարդ։ Ազգային կազմը՝ մալինկե, բամբարա և սոնինկե[3]։


== Տնտեսություն ==
Կուլիկորոյի արդյունաբերության հիմնական ճյուղը սննդի արդյունաբերությունն է։ Առավել զարգացածը գետնանուշի և բամբակի յուղերի արտադրությունն է։ Զարգացած է նաև օճառագործությունը։ Քաղաքի շրջակայքում աճեցվում են գետնանուշ, սորգո, մանգո, կորեկ, բամբակ և գյուղատնտեսական այլ կուլտուրաներ։ Երկրի մայրաքաղաքին քաղաքը միացված է երկաթուղային գծով։


== Քույր քաղաքներ ==
 Կետինի, Ֆրանսիա
 Բուս, Գերմանիա


== Կրթություն ==
Կուլիկորոյում է գտնվում Համակցված սպառազինության ռազմական դպրոցը։


== Ծանոթագրություններ ==
Գողթան լեռներ

Գողթան լեռներ , լեռնաշղթա Հայաստանի Սյունիքի մարզի և Նախիջևանի Ինքնավար Հանրապետության Օրդուբադի շրջանի սահմանագլխին, Զանգեզուրի լեռնաշղթայի հարավային հատվածը՝ Երկաթասար գագաթից մինչև Մեղրու կիրճը։ Երկարությունը 60 կմ։


== Ծանոթագրություններ ==
Պեմբա (գյուղ, Մեդվեդևսկի շրջան)

Պեմբա (ռուս.՝ Пемба), գյուղ Ռուսաստանի Մարի Էլ հանրապետության Մեդվեդևսկի շրջանի կազմում։
Բնակչությունը 2003 թվականին գրանցված տվյալներով կազմում էր 1286 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զատկաբզեզներ

Զատկաբզեզներ կամ զատիկներ (լատ.՝ Coccinellidae), բզեզների կարգի ընտանիք։ Հայաստանում տարածված է 73 տեսակ, որոնք մեծ մասամբ հանդիպում են այգիներում, բանջարանոցներում, պուրակներում։


== Արտաքին կառուցվածք ==
Մարմինը սովորաբար կլոր է կամ օվալաձև (երկարությունը՝ 1, 1-16 մմ), շատ ուռուցիկ, վերևից՝ լերկ կամ մազոտ, հաճախ՝ խայտաբղետ գունավորված (վառ կարմիր, դեղին՝ մուգ պուտերով կամ շերտերով՝ օղակված բաց գույնի պսակով)։ Գլուխը փոքր է, բեղիկները՝ կարճ, ունեն եռահոդ գուրզ։ Առաջնամեջքը լայնական է՝ հետևի կլորացած անկյուններով։ Վերնաթևերն ունեն խճողված խիտ կետավորում։ Ոտքերը կարճ են, թաթերը՝ քառահոդ, 2-րդ հոդը մեծ է և երկբլթակ, 3-րդը՝ փոքր և 2-րդի փորոքում թաքնված։ 


== Նշանակություն ==
Թրթուրները նույնպես խայտաբղետ են, երկար ոտքերով։ Զատիկները կենդանիների մեծ մասի համար թունավոր են։ Տեսակների մեծ մասն օգտակար է (օրինակ՝ ստետորուսները), ոչնչացնում է վնասատու լվիճներին, տզերին։ Կան նաև վնասակար տեսակներ (օրինակ՝ առվույտի զատկաբզեզներ և որդան կարմիրով սնվող բզեզը)։ Որոշ զատկաբզեզներ օգտագործվում են որպես կենսաբանական պայքարի միջոց։


== Զատիկը որպես խորհրդանիշ ==
Զատիկը համարվում է հաջողության, բարության և ներողամտության խորհրդանիշ։
Զատիկ գտնելը համարվում է սպասվելիք հաջողութան նշան։ Օրինակ՝ Հոլանդիայում և Չեխիայում հավատում են, որ մարդու վրա նստած զատիկը նրան օժտում է հաջողութամբ, իսկ Ֆրանսիայում զատիկի պատկերով թալիսմանը համարվում է փորձանքից պաշտպանող իր։
Զատիկի շուրջ մի շարք առասպելներ են ստեղծվել։ Օրինակ՝ մեր նախնիները կարծում էին, որ զատիկը ապրում է երկնքում և իջնում է երկիր, որպեսզի մարդկանց փոխանցի աստծո կամքը։
Ժամանակակից հոգեբանական տեսություններում զատիկը կապվում է սիրո և գրավչության հետ։
Ասում են, որ զատիկի պատկերով թալիսմանը հաջողություն է բերում, և որքան շատ են սև կետիկները զատիկի մեջքին, այնքան թալիսմանը ավելի ուժգին ներգործություն է ունենում։
Երազ (այլ կիրառումներ)

Երազ, կարող է վերաբերել՝

Երազ - քնի որոշակի փուլում անկախ իր կամքից տեղի ունեցող պատկերների, գաղափարների և զգացմունքների հաջորդականություն
Երազ - Գոռ Մխիթարյանի առաջին ալբոմը
(3346) Գերլա

(3346) Գերլա (անգլ.՝ Gerla), աստերոիդ աստերոիդների հիմնական գոտում։ Հայտնաբերվել է 1951 թվականի սեպտեմբերի 27-ին Սիլվեն Արենի կողմից Ուքլում։
Միջին հեռավորությունը Արեգակից կազմում է 3,185987 ա. մ., առավելագույնը մոտենում է 3,0417 ա. մ. հեռավորության վրա և հեռանում 3,3302 ա. մ.։ Արեգակի շուրջ մեկ ամբողջական պտույտ է կատարում 2077,13 երկրային օրվա ընթացքում, իր ուղեծրով շարժվելով միջինում 0,173316 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3346) Գերլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տիբեթա-բիրմայական լեզուներ

Տիբեթա-բիրմայական լեզուներ. Մերձավոր լեզուների խումբ, որը մտնում է չին-տիբեթական լեզվաընտանիքի մեջ։ Խոսվում են ՉԺՀ-ում (Տիբեթում և Չինաստանի հարավարևմտյան որոշ վայրերում), Բիրմայում, Բանգլադեշում, Նեպալում, Հնդկաստանի հյուսիսում և Բութանում։ Խոսողների ընդհանուր թիվը՝ մոտ 35 միլիոն (1970)։ Ըստ ամերիկացի գիտնական Փ․ Բենեդիկտի՝ Տիբեթա-Բիրմանական լեզուները բաժանվում են 7 հիմնական խմբի՝ տիբեթա-կանաուրյան, կիրանտի, միրի, կաչի, լոլո-բիրմանական, բարիչի, կուկի-չժննագա։ Սրանք որոշ ընդհանրությունների հետ ունեն նաև էական տարբերություններ։ Միմյանց նման են հատկապես վանկի կառուցվածքով, բառերի կայուն դասավորության գործառություններով և մասնավոր որոշ հատկանիշներով։ Լեզուների մի մասը զարգացած ձևաբանական համակարգ ունի, մի մասն էլ հետևում է անշատական կառուցատիպին։ Առանձին լեզուներում որոշակիորեն արտահայտված է երաժշտական շեշտը։ Գրական լեզուներն են բիրմաներենը, տիբեթերենը, թանգութերենը, նեարերենը։ Տիբեթա-Բիրմանական լեզուների մեծ մասը գրազուրկ է։ Հիմնականում գործածում են հնդկագիր այբուբեններ։ Կան նաև սեփական հիերոգլիֆական համակարգ ունեցող լեզուներ։
Ստորի շրջան (Այովա)

Անվան այլ կիրառումների համար տե՛ս՝ Ստորի շրջան (այլ կիրառումներ)Ստորի շրջան (անգլ.՝ Story County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.484 կմ² է, բնակչությունը՝ 89.542 մարդ (2010 թ. տվյալներով)։ Շրջկենտրոնն է Նևադա բնակավայրը։ Կազմավորվել է 1846 թ.։
Էլեկտրաքիմիական բևեռացում

Էլեկտրաքիմիական բևեռացում, էլեկտրոդային պոտենցիալի փոփոխությունը էլեկտրական հոսանքի ազդեցությամբ։ Էլեկտրոդի և էլեկտրոլիտի լուծույթի շփման մակերևույթին տեղի է ունենում էլեկտրաքիմիական ռեակցիա (էլեկտրոլիզ), որի բնույթը կախված է էլեկտրոդի և լուծույթի բաղադրությունից, հոսանքի ուղղությունից ու խտությունից (միավոր մակերեսով անցնող հոսանքի մեծությունից), ինչպես նաև ջերմաստիճանից։
Էլեկտրաքիմիական ռեակցիայի դեպքում էլեկտրոդային պոտենցիալի տարբերությունը հոսանքի ներկայությամբ 
  
    
      
        (
        E
        i
        )
      
    
    {\displaystyle (Ei)}
   և բացակայությամբ 
  
    
      
        (
        
          E
          
            0
          
        
        )
      
    
    {\displaystyle (E_{0})}
   որոշվում է հոսանքի խտությամբ, որն ուղիղ համեմատական է միավոր մակերեսի վրա ընթացող ռեակցիայի արագությանը։ Էլեկտրաքիմիական բևեռացման երևույթները կարող են լինել վնասակար և օգտակար։ Օրինակ՝ էլեկտրոլիզի ժամանակ դրանք մեծացնում են էլեկտրաէներգիայի ծախսը, բայց դրա փոխարեն կոռոզիայի դեպքում կարող են անցանկալի պրոցեսներ կանխել։
Նոլյա (Վոյայի վտակ)

Անվան այլ կիրառումների համար տե՛ս՝ Նոլյա (այլ կիրառումներ)Նոլյա (ռուս.՝ Ноля), գետ Ռուսաստանում, հոսում է Նոլինսկի շրջանում, Կիրովի մարզում։ Գետաբերանը տեղակայված է Վոյա գետի աջ ափին՝ 32 կմ հեռավորության վրա։ Գետի երկարությունը 19 կմ է։
Գետի ակունքը գտնվում է Վերին Կամայի բարձունքում, Զալազնա գյուղից 10 կմ հյուսիս-արևելք։ Գետը հոսում է հարավ-արևմուտք ապա հյուսիս-արևմուտք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300412111100038096
Հիդրոլոգիական ուսումնասիրությունների կոդը - 111103809
Ավազանի կոդը - 10.01.03.002
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կալիննիկովի փողոց (Յալթա)

Կալիննիկովի փողոց (ռուս.՝ Улица Калинникова), փողոց Ղրիմի Յալթա քաղաքում։ Անվանվել է ռուս կոմպոզիտոր, Պյոտր Չայկովսկու և «Հզոր խմբակի» կոմպոզիտորների ավանդույթների շարունակող  Վասիլի Սերգեևիչ Կալիննիկովի (1866-1901) պատվին։ Սկիզբ է առնում Մոսկովյան փողոցից և ավարտվում Ձերժինսկու փողոցի հետ հատումով։ Երկարությունը 400 մետր է։


== Նկարագրություն ==
Յալթա քաղաքի Կալիննիկովի փողոցը սկսվում է Մոսկովյան փողոցից և ավարտվում Ձերժինսկու փողոցի հետ հատումով։ Երկարությունը 400 մետր է։ Փողոցում կա համարակալված 17 շինություն. ձախ կողմում (կենտ համարներ)` 5 շենք, աջ կողմում (զույգ համարներ)` 12։ Կալիննիկովի փողոցի թիվ 14 շենքում է գործում Յալթայի թիվ 10 միջնակարգ դպրոցը։
Կալիննիկովի փողոցի փոստային դասիչն է՝ 298612։
Փողոցն անվանվել է ռուս կոմպոզիտոր, Պյոտր Չայկովսկու և «Հզոր խմբակի» կոմպոզիտորների ավանդույթների շարունակող  Վասիլի Սերգեևիչ Կալիննիկովի (1866-1901) պատվին։ Նա գրել է երկու սիմֆոնիա, «Մայրին և արմավենին» սիմֆոնիկ պոեմը, երաժշտություն Ալեքսեյ Կոնստանտինովիչ Տոլստոյի «Բորիս արքա» ողբերգության համար, դաշնամուրային պիեսներ, ռոմանսներ։ 1893 թվականի աշնանը կոմպոզիտորի օրգանիզմում հայտնաբերվել են տուբերկուլոզի նշաններ, և նա մեկնել է Ղրիմ, որտեղ անցկացրել է կյանքի մնացած տարիները` շարունակելով ստեղծագործել։ Մահացել է Յալթայում և թաղվել Պոլիկուրովյան գերեզմանատանը։


== Ծանոթագրություններ ==


== Աղբյուրներ ==
Улица Калинникова в Ялте
Подробная карта Улица Калинникова, город Ялта со спутника с номерами домов, индекс и маршруты, Яндекс, Гугл карты


== Արտաքին հղումներ ==
Почтовый индекс улица Калинникова, г. Ялта
Աստերոիդների ցանկ (280801-280900)

Աստերոիդների ցանկ (280701-280800)  • Աստերոիդների ցանկ  • Աստերոիդների ցանկ (280901-281000)
 Աստերոիդների ցանկ (280701-280800)  • Աստերոիդների ցանկ  • Աստերոիդների ցանկ (280901-281000)
Շեյդի

Շեյդի (անգլ.՝ Shady, իրական անունը՝ Հայկ Էդուարդի Սնխչյան), բիթբոքսեր, երաժիշտ։ Հայաստանի 2016 թվականի բիթբոքս չեմպիոն, ազգային և միջազգային որակավորման ժյուրի, "European Beatbox Association"-ի հայ դեսպան, միջազգային "Tezarean Beatbox Battle"-ի հաղթող։ Ազգությամբ առաջին հայն է, ով մասնակցել է Աշխարհի բիթբոքսի առաջնությանը և առաջինն է, ում հոլովակը տեղադրվել է համաշխարհային հեղինակություն վայելող, բիթբոքսի թեմային վերաբերող ամենամեծ «Swissbeatbox» կազմակերպության բոլոր սոցիալական էջերում։ 2-րդ հոլովակը հայտնվել է նույն կայքում 2022 թվականի օգոստոսի 15-ին։
Ծնվել է 2000 թվականի սեպտեմբերի 16-ին, Ռուսաստանի Դաշնության Ստավրոպոլ քաղաքում։ 7 տարեկան հասակում սկսել է ցուցադրել երաժշտական որակները՝ դաշնամուր նվագելով։ 11 տարեկան հասակում նրան սկսում են հետաքրքրել դրամ-մեքենաները (անգլերեն՝ drum-machine) և բիթբոքսը։ Սովորել է Եղվարդ քաղաքի No2 և No1 դպրոցներում, զուգահեռ հաճախել է Քասթինգ Սքուլ դերասանական ստուդիա, ինչպես նաև նույն քաղաքի արվեստի դպրոց և դրանք ավարտել է գերազանցությամբ։ Ունի մի շարք նվաճումներ, դրանք են՝ Բիթբոքսի աշխարհի առաջնության առաջին հայ մասնակից (Շահնազարյան Սևանի հետ միասին, 2018), Հայաստանի բիթբոքսի առաջնության չեմպիոն (2016), Ռոստով օնլայն բիթբոքս բաթլի Թոփ-16 նաև «Հանդիսատեսի համակրանք» նոմինացիայի հաղթող (2018): Հայաստանի չեմպիոն դառնալուց հետո, նա, մինչ այսօր, կատարում է համաշխարհային շրջագայություններ, համագործակցում է տարբեր երկրների բիթբոքս-ներկայացուցիչների հետ, կատարում է փորձի փոխանակում և անցկացնում է դասընթացներ։
2021 թվականի դեկտեմբերի 31-ի տվյալներով աշխարհում միակ բիթբոքսերն է, ում էջը վերիֆիկացվել և հաստատվել է ֆրանսիական "Talentter" սոցիալական կայքում և այժմ ունի շուրջ 775․000 դիտում։


== Ծանոթագրություններ ==


== Արտաքին հղումներ ==
Shady-ն Tezarean Beatbox Battle-ի հաղթական աղյուսակում
Հայ բիթբոքսերը հաղթել է Tezarean Beatbox Battle-ում
Հոլովակը «Swissbeatbox»-ի յութուբյան էջում
Հոդվածը «Swissbeatbox»-ի ինստագրամյան էջում
Հոդվածը «Swissbeatbox»-ի ֆեյսբուքյան էջում
Հոդվածը «Swissbeatbox»-ի թվիթերյան էջում
Հոդվածը «Swissbeatbox»-ի վկոնտակտեի էջում
«Մռակած» պետական կամերային երգչախումբը Ստեփանակերտում հանդես է եկել նոր ծրագրով, հատուկ  համերգի   համար  իրենք  Երևանից հրավիրել են «Բիթբոքս» երգարվեստի  մասնագետ:
Radio Marshall - Поколение ЧЕ
Զինուժ Մեդիա - Shady-ն՝ որպես զինվոր
Shady-ի հարցազրույցը 2018 թվականի Աշխարհի Առաջնության մասին՝ ժուռնալիստ․am-ի համար
Կուուռա (գյուղ, Վիռու-Նիգուլա շրջան)

Անվան այլ կիրառումների համար տե՛ս՝ ԿուուռաԿուուռա (էստ․՝ Kuura), գյուղ Էստոնիայի Լյաենե-Վիրումաա նահանգի Վիռու-Նիգուլա շրջանում։
2011 թվականի տվյալներով գյուղում բնակվում էր 7 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Աշոտ Մարգարյան (մարզիկ)

Աշոտ Յուրիի Մարգարյան (Մարկարյան, հունվարի 12, 1968(1968-01-12), Արմավիր, Կրասնոդարի երկրամաս, ՌԽՖՍՀ, ԽՍՀՄ), ռուս սամբիստ և ձյուդոիստ, ԽՍՀՄ առաջնությունների չեմպիոն և մեդալակիր, Եվրոպայի չեմպիոն, աշխարհի կրկնակի չեմպիոն, Ռուսաստանի սպորտի վաստակավոր վարպետ, Արմավիրի քաղաքային դումայի պատգամավոր, Արմավիր քաղաքի պատվավոր քաղաքացի, տնտեսական գիտությունների թեկնածու։


== Կենսագրություն ==
Աշոտ Մարգարյանը ծնվել է Արմավիրում, 1968 թվականի հունվարի 12-ին, ծառայողների ընտանիքում։ 1984 թվականին ավարտել է միջնակարգ դպրոցը, որից հետո ընդունվել է Արմավիրի պետական մանկավարժական ինստիտուտի ինդուստրիալ-մանկավարժական ֆակուլտետ։ 1986-1988 թվականներին ծառայել է բանակում։ 1991 թվականին ավարտել է ինստիտուտը։ 2003 թվականին ավարտել է Ադիգեայի պետական համալսարանի իրավաբանական ֆակուլտետը։ Պաշտպանել է թեկնածուական թեզ «Համակարգային շուկայավարման գործիքները մարզչական և սպորտային-առողջարարական ծառայությունների ռուսական շուկայում» թեմայով։
Անհատ ձեռնարկատեր է, «Բակար» արտադրական և առևտրային միավորման նախագահը, «Օլիմպ-2000» ՍՊԸ-ի տնօրենը։
Մանկուց հրապուրվել է սպորտով՝ մարմնամարզությամբ, բասկետբոլով, սամբոյով և ձյուդոյով։ Նրա մարզիչն է եղել Ռուդոլֆ Մկրտչի Բաբոյանը։ 17 տարեկանում դարձել է սպորտի վարպետ։ ԽՍՀՄ-ի և Ռուսաստանի սամբոյի և ձյուդոյի առաջնությունների բազմակի չեմպիոն և մեդալակիր է, Եվրոպայի և աշխարհի չեմպիոն։ 1997 թվականից սամբոյի և ձյուդոյի Արմավիրի մարզական դպրոցի մարզիչ է։
2004 թվականից Արմավիրում անցկացվում են ամենամյա միջազգային մրցաշարեր Ա. Յու. Մարգարյանի մրցանակների համար։ 2005 թվականի փետրվարի 24-ին Աշոտ Մարկարյանին շնորհվել է «Արմավիրի պատվավոր քաղաքացու» կոչում։


== Սպորտային արդյունքներ ==
ԽՍՀՄ սամբոյի գավաթ 1991 - 2-րդ տեղ,
Ռուսաստանի սամբոյի առաջնություն 1992 - 3-րդ տեղ,
Ռուսաստանի սամբոյի առաջնություն 1993 - 1-ին տեղ,
Ռուսաստանի սամբոյի առաջնություն 1994 -1-ին տեղ,
Ռուսաստանի սամբոյի առաջնություն 1995 -1-ին տեղ,
Ռուսաստանի սամբոյի առաջնություն 1997 -2-րդ տեղ։


== Ընտանիք ==
Ամուսնացած է, ունի երեք երեխա։


== Ծանոթագրություններ ==


== Արտաքին հղումներ ==
«Маркарьян Ашот Юрьевич» (ռուսերեն)։ Всероссийская федерация самбо։ Վերցված է 2016-02-05 
«МАРКАРЬЯН Ашот Юрьевич» (ռուսերեն)։ Армавирская городская дума։ Վերցված է 2016-02-05 
«Ashot Markaryan» (անգլերեն)։ judoinside.com։ Վերցված է 2016-02-05 
«Маркарьян Ашот» (ռուսերեն)։ Внутри самбо։ Վերցված է 2021-07-23
Երգ երգոց

Երգ երգոց, Աստվածաշունչ մատյանի Հին Կտակարանի կանոնի գիրք։ Կրոնական ավանդությունը վերագրում է գրքի հեղինակությունը Սողոմոն թագավորին։ Սողոմոնը գրել է այն պատանեկան հասակում։ Հարսի և փեսայի երկխոսությունների ձևի մեջ առնված այս բանաստեղծություններում այլաբանորեն նկարագրվում է Քրիստոս-եկեղեցի շնորհական միությունը և բարձրագույն մարգարեությունն է Մեսիայի մասին։


== Արտաքին հղումներ ==
Երգ երգոց գիրքը արևելահայերեն
Հայկական ռոք ասոցիացիա

Հայկական ռոք ասոցացիա, ՀՌԱ, Հայաստանում գործող հասարակական կազմակերպություն։ Ասոցիացիայի նախագահն է Վարդան Գրիգորյանը։
Ասոցիացիայի հիմնադրման նպատակը ռոքը պրոպագանդելն է ու Հայաստանում ռոք շարժումը խորացնելը։


== Պատմություն ==
Ասոցիացիան հիմնվել է 2010 թվականին։ Նույն թվականի դեկտեմբերի 26-ի Գաբրիել Սունդուկյանի անվան ազգային ակադեմիական թատրոնում կայացել է Հայկական ռոք ասոցացիայի հիմնադրմանը նվիրված փառատոն, որին մասնակցել են ասոցիացիայի հիմնադիր «Dogma», «Oaksenham», «Bambir», «Empyray», «Dorians», «Road Movie», «VO.X», «EVA», «Alien Time» ռոք խմբերը։ Փառատոնին ներկա էին գտնվել Հայաստանի վարչապետ Տիգրան Սարգսյանը, ով ասոցիացիայի հոգաբարձուների խորհրդի նախագահն է։


== Անդամներ ==
Ասոցիացիայի անդամներն են մի շարք ռոք խմբեր. Dogma, Oaksenham, Bambir, Empyray, Dorians, Road Movie, «VO.X, EVA, Alien Tim:


== Ծանոթագրություններ ==
Խայնովկա

Խայնովկա (ուկրաիներեն՝ Хайнівка), գյուղ Ուկրաինայի Կիրովոգրադի մարզի Ալեքսանդրովկայի շրջանում։
2001 թվականի տվյալներով Խայնովկա գյուղում բնակվում էր 57 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալիս Լիդել (լուսանկար)

«Ալիս Լիդել» (անգլ.՝ «Alice Liddell», այս անվանմամբ է նկարը հիշատակվել Փրինսթոնի համալսարանի գրադարանում, որտեղ պահվում է։ Երբեմն որպեսզի ընդգծվի լուսանկարի առանձնահատկությունը, այն անվանվում է նաև «Ալիս Լիդելը և ձարխոտը» (անգլ.՝ «Alice Liddell and fern»), իսկ այս լուսանկարների որոշ տարբերակներ մի քանի հրատարակություներում տպվել են «Alice P. Liddell (fern)», «Alice Liddell», «Alice P. Liddell with Fern», «Alice Liddell Seated Beside a Potted Fern» անվանումներով), անգլիացի գրող և լուսանկարիչ Լուիս Քերոլի (Չառլզ Լյուտվիջ Դոջսոն) 1860 թվականի բեմադրական լուսանկարը, որտեղ պատկերված է Ալիս Պլեզենս Լիդելը (1852—1934)։ Այս լուսանկարի հատվածը գրողը սոսնձել է իր «Ալիսի արկածները գետնի տակ» գրքի («Ալիսը Հրաշքների աշխարհում» գրքի նախնական տարբերակը, որը նվիրել էր Ալիս Լիդելին 1864 թվականին) ձեռագիր տարբերակի վերջին էջին։


== Պատկերասրահ ==

		
		
		
		


== Տես նաև ==
Լուիս Քերոլն ու լուսանկարչական արվեստը


== Ծանոթագրություններ ==


== Գրականություն ==
Толкачёва, Ирина Фотограф Льюис Кэрролл // Фотомастерская : Журнал. — 2010. — № 3. — С. 58—64. — ISSN 7082-3907.
Падни Джон Льюис Кэрролл и его мир. — М.: Радуга, 1982.
Becker, Cindy «What is with Alice?» Jess Sage’s paper in detail // University of Reading : Сборник. — 2014. — С. 1—14.
Douglas-Fairhurst, Robert The Story of Alice: Lewis Carroll and The Secret History of Wonderland. — Random House, 2015. — 496 с. — ISBN 9-781-4735-1099-9
Kerchy, Anna Alice in Transmedia Wonderland: Curiouser and Curiouser New Forms of a Children's Classic. — McFarland, 2016. — 268 с. — ISBN 9-781-4766-2616-1
«Lewis Carroll and Alice: The Private Collection of Justin G. Schiller»։ Christie's։ Վերցված է 2017-02-14 
«Alice Liddell as "The Beggar Maid"»։ The Metropolitan Museum of Art։ Վերցված է 2017-02-14
Գլոտովկա (գյուղ, Ռոսլավլսկի շրջան)

Անվան այլ կիրառումների համար տե՛ս՝ ԳլոտովկաԳլոտովկա (ռուս.՝ Глотовка), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆրանկֆուրտի ազգային ժողով

ՖրանկՖուրտի ազգային ժողով (գերմ.՝ Frankfurter Nationalversammlung), ՖրանկՖուրտի պառլամենտ, համագերմանական ազգային ժողով։ Հրավիրվել է 1848-1849 թվականների հեղափոոխության ժամանակ երկիրը միավորելու և սահմանադրություն մշակելու նպատակով։ Բացվել է 1848 թվականի մայիսի 18-ին Մայնի ՖրանկՖուրտում։ Լիբերալ-բուրժուական մեծամասնության տատանման, ինչպես նաև մանրբուրժուական ձախ թևի անհետևողականության պատճառով ժողովն ի վիճակի չեղավ լուծելու հեղափոխության հիմնական հարցը՝ երկրի միավորում։
Միայն 1849 թվականի մարտին, երբ հետադիմությունն արդեն հաղթանակել էր Պրուսիայում և Ավստրալիայում, ՖրանկՖուրտի ազգային ժողովը ավարտել է կիսավարտ սահմանադրության մշակումը։ Ըստ այդ սահմանադրության գերմանական պետությունները կազմելու էին միապետական ֆեդերացիա։ Սակայն ՖրանկՖուրտի ազգային ժողովը չկարողացավ իրագործել սահմանադրությունը։
Շուտով Ավստրալիայի և Պրուսիայի կառավարությունները ՖրանկՖուրտից ետ են կանչել իրենց պատգամավորներին։ Այնուհետև ժողովից հեռացել են գերմանական մյուս պետությունների լիբերալ պատգամավորները։ Մանրբուրժուական ձախ թևի պատգամավորները նիստերը տեղափոխել են Շտուտգարտ, սակայն 1849 թվականի հունիսի 18-ին Վյուրտեմբերգի կառավարության զորքերը ցրել են ժողովը։
1848 թվականի մայիսի 18-ից մինչև 1849 թվականի մայիսի 30-ը, Սուրբ Պողոսի նույն եկեղեցում խորհրդարանի 568 անդամներից առաջինը ընտրվել է Հենրիխ ֆոն Գագերնը, այնուհետև (1848 թվականի դեկտեմբերից)՝ Էդուարդ ֆոն Սիմսոնը։


=== Ֆրանկֆուրտի խորհրդարանի կուսակցությունները. ===
աջ, արիստոկրատական-աբսոլյուտիստական (Ռադովից),
աջ կենտրոնը (Միթերմայեր,Սիմսոն, Մոլ, Դալման, Գագերն), պաշտպանելով միապետությունը և Ավստրիայի արտաքսումը Գերմանիայից,
ձախ կենտրոնը (Ուլանդ, Վենեդեյ,Ֆալմերայեր)
ձախ (Ռոբերտ Բլյում, Կառլ Ֆոգտ, Բրենտանո, Վիլգելմ Ցիմերման, Մորից Հերտման), մեծ գերմանական և հանրապետական
Ելլուսթոն (գետ)

Ելլուսթոն (անգլ.՝ Yellowstone), գետ ԱՄՆ-ի հյուսիս-արևելքում, Միսսուրի գետի առաջին վտակը (համարվում է վերին Միսսուրիի հիմնական վտակը)։ Երկարությունը կազմում է 1114 կմ։ Գետը սկիզբ է առնում և հոսում (վերին հոսք) Ժայռոտ լեռներում։ Նաև անցնում է Մոնտանա, Վայոմինգ, Հյուսիսային Դակոտա նահանգների և Ելոուսթոուն ազգային պարկի տարածքով։ Սա միակ գետն է, որ այս շրջանում չունի ամբարտակ։ Վերին հոսքում ունի ջրվեժներ։ Միջին և ներքին հոսքերում հանգիստ և հարթավայրային գետ է։ Սարերում սնուցվում է անձրևների և ձյան միջոցով։ Մոնտանա նահանգում գետը օգտագործվում է ոռոգման համար, ավազանի մակերեսը 181 299 կմ², իսկ ջրի միջին ծախսը կազմում է 390 մ³/վ։


== Անվան ստուգաբանությունը ==

Ժամանակակից անգլերեն անունն է «Ելլոուսթոն» (անգլ.՝ Yellowstone), «դեղնաքար» (անգլ, «yellow», «դեղին», stone «քար») փոխարկվել է ավելի հին ֆրանսերեն Ռոշ Ժոն անունից (ֆր.՝ Roche Jaune), «դեղնաժայռ» (ֆրանս։ «roche», «ժայռ», «jaune» — «դեղին»), իսկ այն իր հերթին փոխարկվել է հնդկերենից «nissi-a-dazi», «դեղին քարերի գետ»։ Գետի անունով է կոչվել Ելոուսթոուն ազգային պարկը։ Կրոու ցեղը գետը անվանել է Վապիտի։


== Ավազան ==
Գետի ավազանը և նրա վտակները ընդգրկում են մեծ տարածք, ձգվելով Ելլուսթոն ազգային պարկից մինչև Մոնտանայի և հյուսիսային Վայոմինգի լեռները և հարթավայրերը։ Կարևոր վտակներն են Բիգհորնը, Ռոզբադ-Կրիկ, Տոնգ, Պաուդեր, գետերը։


== Նավթի հեղեղում ==


=== 2011 թվական ===
2011 թվականի հուլիսի 1-ին մոտավորապես 22:40 սահմաններում Բիլլինգսից 16 կիլոմետր (10 միլ) դեպի արևմուտք (Մոնտանա), տեղի ունեցավ «ExxonMobil» ընկերությանը պատկանող խողովակաշարի պայթյուն, որի արդյունքում 56 րոպեի ընթացքում, գետը լցվեց 1500 բարել նավթ, որոշ ժամանակ անց հնարավոր եղավ նավթի արտահոսքը դադարեցնել։ Սրա հետ մեկտեղ քաղաքի ղեկավարությունը տեսնելով պայթյունի վտանգը կեսգիշերի սահմաններում տարահանեց քաղաքի ավելի քան 140 մարդու, թողնելով նրանց վերադառնալ տուն միայն առավոտյան 4-ին։ Քաղաքապետ Բռայան Շվեյցերը հայտարարեց, որ «պատասխանատու մարմիննրը կվերականգնեն գետը»։ Ընկերությանը դաշնային կառավարության կողմից տուգանվեց $3,4 մլն-ով։ Ընկերությունը հայտարարեց, որ նավթի տարածումը կանգնեցնելու համար ծախսել են $ 135մլն։


=== 2015 թվական ===
2015 թվականի հունվարի 17-ին առավոտյան ժամը 10-ին Գլենդայվից 235 մղոն հեռավորության վրա տեղի ունեցավ «Bridger Pipeline Co.» ընկերությանը պատկանող խողովակաշարի պայթյուն, առավոտյան ժամը 11-ին վտանգը մեկուսացնելու փորձ արվեց։ Ընկերությունում հայտարարեցին, որ գետում հայտնվել է 300 մինչև 1200 բարել նավթ, իսկ պետական չինովնիկները ասացին, որ մոտավորապես 50 հազար ամերիկական գալլոն։ Փորձերի ընթացքում օդի մեջ հայտնաբերվել են թունավոր նյութեր, որոնք կարող են առաջացնել քաղցկեղ։


== Ծանոթագրություններ ==
Վյոշկի (գյուղ, Գուս-Խրուստալնի շրջան)

Անվան այլ կիրառումների համար տե՛ս՝ ՎյոշկիՎյոշկի (ռուս.՝ Вёшки), գյուղ Ռուսաստանի Վլադիմիրի մարզի Գուս-Խրուստալնի շրջանի կազմում։
Բնակչությունը 2010 թվականին գրանցված տվյալներով կազմում էր 120 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)